***NAZIV OBVEZNIKA: OSNOVNA ŠKOLA STJEPANA RADIĆA ČAGLIN***

***ADRESA: Vladimira Nazora 3, 34350 Čaglin***

***OIB: 18173968246***

***RKP: 9675***

***MB: 03310094***

***Razina: 31 (proračunski korisnik jedinice lokalne i područne (regionalne) samouprave koji obavlja poslove u sklopu funkcija koje se decentraliziraju)***

***Razdjel: 000***

***Šifra djelatnosti: 8520 (Osnovno obrazovanje)***

***Šifra općine: 58 (Županija: Požeško-slavonska, Općina: Čaglin)***

***OZNAKA RAZDOBLJA: 2022-12***

***BILJEŠKE UZ FINANCIJSKE IZVJEŠTAJE ZA RAZDOBLJE***

1. ***SIJEČANJ – 31. PROSINAC 2022. GODINE***

*Osnovna škola Stjepana Radića Čaglin je proračunski korisnik jedinice lokalne i područne (regionalne) samouprave koji obavlja poslove u sklopu funkcija koje se decentraliziraju.*

*Osnovna djelatnost Škole je osnovno obrazovanje i ne obavlja niti jednu dodatnu ili gospodarsku djelatnost. Tijekom godine nije došlo do promjena ustroja ili organizacije.*

*Od 1.1.2021. godine posluje u sustavu Riznice Požeško-slavonske županije.*

*Osnovna djelatnost Škole je osnovno obrazovanje te se u Školi od listopada 2020. godine odvija program predškolskog odgoja i obrazovanja za djecu rane i predškolske dobi, od navršene tri godine života do polaska u osnovnu školu, u skladu s važećim propisima prema Odluci Općine Čaglin, osnivača navedenog programa.*

*Godišnji financijski izvještaji Osnovne škole Stjepana Radića Čaglin sastavljeni su nakon što su proknjižene sve poslovne promjene, događaji i transakcije za razdoblje siječanj-prosinac 2022. godine, prema odredbama Pravilnika o financijskom izvještavanju u proračunskom računovodstvu u zakonom određenim rokovima što za proračunske korisnike jedinica lokalne i područne samouprave znači predaju do 31.siječnja 2023. godine*

*Odgovorna osoba Škole je Slađana Švajda, ravnateljica.*

*Bilješke uz financijske izvještaje sastavljala je Ana Marija Martinović, voditelj računovodstva.*

***BILJEŠKE UZ FINANCIJSKI IZVJEŠTAJ O PRIHODIMA I RASHODIMA, PRIMICIMA I IZDACIMA ZA RAZDOBLJE OD 1.1. – 31.12.2022.***

***(OBRAZAC PR-RAS )***

*U bilješkama uz Izvještaj o prihodima i rashodima navode se razlozi zbog kojih je došlo do većih odstupanja od ostvarenja u izvještajnom razdoblju prethodne godine. Odstupanja se utvrđuju na trećoj razini računskog plana.*

*U razdoblju od 1.1.2022.-31.12.2022. godine Osnovna škola Stjepana Radića Čaglin ostvarila je prihode poslovanja u iznosu od 6.142.517,76 kuna .*

*Tablica br. 1 ukupni prihodi Osnovne škole Stjepana Radića Čaglin*

|  |  |  |
| --- | --- | --- |
|  | *Konto* | *Iznos (kuna)* |
| *Tekuće pomoći pror.korisnicima iz proračuna koji im nije nadležan* | *6361* | *5.245.567,12* |
| *Kapitalne pomoći pror.korisnicima iz proračuna koji im nije nadležan* | *6362* | *36.060,22* |
| *Prihodi od prodaje proizvoda i robe* | *6614* | *940,00* |
|  |  |  |
| *Tekuće donacije* | *6631* | *6.700,00* |
| *Prihodi iz nadležnog proračuna za financiranje rashoda poslovanja* | *6711* | *572.722,92* |
| *Prihodi iz nadležnog proračuna za financiranje rashoda za nabavu nefinancijske imovine* | *6712* | *278.527,50* |
| *Ostali prihodi* | *683* | *2.000,00* |
| ***UKUPNO:*** |  | ***6.142.517,76*** |

*Izvor: Samostalna izrada autora*

*Ostvareni prihodi po izvorima su pomoći od MZO za plaće i mat. prava zaposlenika , plaće prema sudskim presudama , te nabavka radnih udžbenika za učenike 5.245.567,12 kn te kapitalne pomoći proračunskim korisnicima u iznosu 36.060,22kn.*

*Povećanje prihoda 9% iskazano u izvještajnom razdoblju odnosi se na povećanje osnovice, isplate sudskih presuda kojih u prethodnoj godini nije bilo te ostvarena napredovanja u službi djelatnika te nabava udžbenika naknadno upisane učenice.*

*Prihodi od prodaje proizvoda i robe te pruženih usluga iznose 940,00 kuna te su smanjeni za 49 % odnosi se na ostvarene prihode od prodaje starog papira.*

*U 2022. godini u promatranom izvještajnom razdoblju ostvarene su tekuće donacije u iznosu 6.700,00 kuna prikupljene za izlet učenika, u prethodnoj godini zbog pandemije virusa Covid-19 nije bilo ostvarenih donacija u promatranom razdoblju.*

*Prihodi iz nadležnog proračuna za financiranje redovne djelatnosti proračuna u prvom polugodištu 2022. umanjeni su u odnosu na prethodnu godinu i navedeni promatrani period za 69% te iznose sada 572.722,92 kuna. Prethodne godine 2021. godine tijekom prvog polugodišta iskazani su prihodi namijenjeni za pokriće nastale štete tijekom elementarne nepogode nastale u ljetu 2020. godine te je Županija doznačila u 2021. godini. Unutar podskupine 671 evidentirani su i prihodi decentralizacije OŠ koji se odnose na prihode za podmirenje režijskih troškova i troškova redovnog poslovanja i obavljanja djelatnosti , prihodi projekata financiranih sredstvima EU ( Obrok za 5, Obrazujmo se zajedno, Medni dan ) te prihod za financiranje rashoda za nabavu nefinancijske imovine u iznosu 79.025,00 kuna za gromobranske instalacije Matične škole, izmjena parketa u PŠ Ruševo 75.040,00 kn te 124.462,50 kn utrošeno na instalaciju centralnog grijanja u PŠ Ruševo, te ukupno prihodi od nefinancijske imovine iznose 278.527,50 kn što je 208% povećanje u odnosu na promatranu prethodnu 2021.godinu.*

*Unutar podskupine 683 – Ostali prihodi evidentiran je prihod 1.000,00 kuna nagrađenih učenika za sudjelovanje u projektu „ Kreativni i neovisni“ te refundacije dnevnica 1.000,00 kn.*

*Rashodi poslovanja Osnovne škole Stjepana Radića Čaglin ostvareni u periodu 01.01.2022. – 31.12.2022. pod šifrom 3 referentne stranice iznose 5.891.347,11 kn.*

*Tablica br. 2 ukupni rashodi poslovanja Osnovne škole Stjepana Radića Čaglin*

|  |  |  |
| --- | --- | --- |
| *Rashodi za zaposlene* | *31* | *4.819.601,01* |
| *Materijalni rashodi* | *32* | *1.024.954,92* |
| *Financijski rashodi* | *34* | *23.073,47* |
| *Naknade građanima i kućanstvima u naravi* | *37* | *23.717,71* |
| ***UKUPNO:*** |  | ***5.891.347,11*** |

*Ukupni rashodi poslovanja u periodu 01.01.-31.12.2022. godine Osnovne škole Stjepana Radića Čaglin iznose 5.891.347,11 kuna što je uzrokovalo povećanje od 11% u odnosu na prethodnu godinu. Unutar podskupine 311 Bruto plaće došlo je do povećanja od 10% u odnosu na prethodnu godinu te sada iznosi trošak 4.001.753,16 kuna. Razlog povećanja može se navesti isplata sudskih presuda, povećanje osnovice, napredovanja u službi te isplate plaće pripravništva financiranih za dvije zaposlenice soc.pedagog i odgojitelj u vrtiću što u prethodnoj godini nije bio slučaj. Smanjili su se ostali rashodi poslovanja zaposlenika – podskupina 312 za 80% što je uzrok manjih isplata jubilarnih nagrada i ostalih materijalnih prava zaposlenika. Ostvareno je i povećanje doprinosa na plaću od 7% u odnosu na 2021. godinu promatrano razdoblje iz istog razloga kao i povećanje postotka troška plaće.*

*Materijalni rashodi povećani su za 22% u 2022. godini u promatranom razdoblju u odnosu na 2021. godinu, do odstupanja je došlo uslijed povećanja troškova naknade za prijevoz zaposlenika iz razloga povećanja cijene goriva, povećanje cijena materijala i režijskih troškova potrebnih za redovno poslovanje i održavanje Škole, povećali su se brojevi dnevnica i službenih putovanja, stručna usavršavanja te ekskurzije učenika te troškova reprezentacija koji u 2021. godini uzrokom pandemije i krize uzrokovane virusom Covid-19 nije ostvareno. U 2021. godini održavala se nastava na daljinu odnosno online nastava te su troškovi i iz toga razloga bili znatno manji. Treba istaknuti odstupanje financijskih rashoda unutar skupine 34, u 2022. godini iznose 23.073,47 kuna odnose se na isplatu zateznih kamata po sudskim presudama kojih u prethodnoj godini nije bilo.*

*Unutar skupine 37 -Naknade građanima i kućanstvima u naravi odnose se na troškove radnih udžbenika i radnih bilježnica u iznosu 23.717,71 kn smanjilo se u odnosu na prethodnu godinu za 20%.*

*Promjene rezultata 2021. 216.596,39 kn u tijeku godine došlo je do promjene rezultata zbog promjene na kontu 92211- Višak prihod poslovanja za povrat iznos pripravništva za zaposlenicu koja prije vremena prekinula radni odnos te je izvršen povrat prema Hrvatskom zavodu za zapošljavanje u iznosu 37.130,14 kn te novi rezultat poslovanja prenesen iz prethodne godine iznosio 179.466,25 kn. Rezultat poslovanja 2022. godine iznosi 101.164,19 višak poslovanja.*

***BILJEŠKE UZ OBRAZAC BILANCA***

*Popis ugovornih odnosa i slično koji uz ispunjenje određenih uvjeta mogu postati obveza ili imovina te popis sudskih sporova u tijeku uz obrazloženje nalazi se u tablicama u prilogu ovih Bilješki. Radi se o tuđoj imovini na korištenju u Ministarstvu financija, opis sudskog spora u tijeku te evidentirana vrijednost tuđe imovine dane na korištenje koja se odnosi na zgradu vrtića i športske dvorane koji se nalaze u vlasništvu Općine Čaglin. Sve navedene vrijednosti knjigovodstveno su iskazane na poziciji izvanbilančnih evidencija (šifra 991-996) u ukupnom iznosu 11.856.263,88 kn ( od toga oprema MZO 193.757,00 kn, tuđa imovina dana na korištenje 11.654.507,88 i procjena sudskih sporova zaposlenika škole za isplatu razlike bruto plaće 6% u procijenjenom ukupnom iznosu 8.000,00 kn do  pokretanja tužbi je došlo od strane više sindikata državnih i javnih službi kojima se tražila isplata razlike u 2016. godini jer se osnovica nije uvećala za 6% sukladno Sporazumu, izvanbilančna evidencija sudskih sporova smanjena je iz razloga što je planirano 22 isplate sudskih presuda, isplaćeno je 21 te je dolje naveden prikaz u Tablici br.3 za preostalog zaposlenika.*

*Promjena na nefinancijskoj imovini povećala se imovina za 2,9% u odnosu na prethodnu godinu iz razloga što je obavljena izmjena parketa u PŠ Ruševo , centralno grijanje i izrada gromobrana na Matičnoj školi te je došlo do povećanja vrijednosti.*

*Povećala se vrijednost knjiga za 16% u odnosu na prethodnu godinu, također tijekom godine došlo je do povećanja vrijednosti sitnog inventara za 33% zbog opremanja kuhinje jer je Ministarstvo odobrilo novi način financiranja prehrane za učenike i zapošljavanje još jednog kuhara.*

*Financijska imovina smanjena je u odnosu na prethodnu godinu. Smanjen je iznos na podračunu unutar skupine 167 u odnosu na prethodnu godinu za 51% iz razloga što u 2022. godini nismo dobili dodatna sredstva za financiranje pripravništva u odnosu na 2021. godinu.*

*Ostala potraživanja povećana su za 46,4% odnose se na potraživanja za bolovanje na teret HZZO jer nije izvršena kompenzacija, te u prethodnoj godini nije bilo potraživanja za poreze i doprinose -124 što u ovoj godini iznosi 3.791,66kn. Kontinuirani rashodi budućih razdoblja povećali su se za 10% u odnosu na prethodnu godinu kao razlog tomu može se navesti povećanje osnovice plaće.*

*Višak prethodnog razdoblja iznosio je 216.596,00 kn za 2021. godinu, u 2022. godini smanjen je višak za 46,7% u odnosu na prethodnu godinu te iznosi 101.164,19 kn.*

*Utvrđeni rezultat poslovanja ( višak prihoda poslovanja 465.427,21 kn ) i rezultat od transakcija na nefinancijskoj imovini (manjak prihoda poslovanja od nefin. imovine 329.472,71 kn ) na dan 31.12.2022. korigirani su za iznose evidentirane na računima prihoda 6712-Prihodi iz nadležnog proračuna za financiranje rashoda za nabavu nefinancijske imovine - Požeško-slavonska županija te iznose 6362- Kapitalne pomoći proračunskim korisnicima iz proračuna koji im nije nadležan doznaka za knjige MZO, te izvršeno je prebijanje viškova i manjkova poslovanja prenesenog iz početnog stanja razdoblja. Stanje nakon provedenih svih obveznih korekcija rezultata iznosi višak poslovanja 150.839,99 kn te manjak od nefinancijske imovine 49.675,80 kn.*

*Tablica br. 3 sudskih sporova u tijeku Osnovne škole Stjepana Radića Čaglin*

|  |  |  |  |  |  |
| --- | --- | --- | --- | --- | --- |
| *Red. br.* | *Tuženik* | *Tužitelj* | *Sažeti opis prirode spora* | *Procjena troškova sudskog postupka i pristojbe* | *Procjena odljeva* |
| 1. | Osnovna škola Stjepana Radića Čaglin | Fizička osoba- zaposlenik | Isplata razlike plaće | 8.000,00 kuna | Ožujak 2023. |

*Samostalna izrada autora.*

***BILJEŠKE UZ OBRAZAC RAS-FUNKCIJSKI***

*Rashodi škole klasificiraju se pod funkciju 09 Obrazovanje u ukupnom iznosu 6.234.119,82 kuna.*

*Obrazovanje pod šifrom 09 iskazani su ukupni rashodi u iznosu 6.094.057,23 kuna.*

*Dodatne usluge u obrazovanju iskazani su ukupni rashodi namirnica 140.062,59 kuna, u odnosu na prethodnu godinu povećanje rashoda prehrane u Školi povećano je za 13% što može rezultirati povećanjem cijena usred ekonomske krize i prethodne godine bilo je više on-line nastave time i manje pripremljenih obroka.*

***BILJEŠKE UZ OBRAZAC P-VRIO***

*Nije bilo knjiženja vezanih uz obrazac P-VRIO.*

***BILJEŠKE UZ IZVJEŠTAJ O OBVEZAMA***

*Stanje nedospjelih obveza na kraju obračunskog razdoblja u iznosi od 543.989,99 kn , od toga odnosi se na 82.866,63 kn- Ostale nespomenute obveze bolovanje HZZO, te preostali dio odnosi se na obveze prema zaposlenima odnosno plaću vrtića i zaposlenika škole za mjesec prosinac 2022. godine , materijalna prava radnika te obveze za trošak prijevoza zaposlenika u ukupnom iznosu 453.509,07kn. Osim navedenih obveza unutar nedospjelih obveza iznos 7.614,29 kn na izvoru 431-DECENTRALIZACIJA OŠ odnosi se na redovne režijske račune (Tekija d.o.o., Komunalac Požega d.o.o., Financijska agencija , Hrvatska pošta d.d. , Hrvatske telekomunikacije , Zavod za informatiku te Poslovni edukator za savjetovanje d.o.o.) koji su pristigli u siječnju, a odnosi se na razdoblje prosinca 2022. godine.*

*Tijekom godine nije bilo značajnih promjena na obvezama.*

*Čaglin, 31. siječnja 2023. godine*

*Osoba za kontaktiranje: ANA MARIJA MARTINOVIĆ*

*Telefon za kontakt: 034/221-028*

*Odgovorna osoba: SLAĐANA ŠVAJDA*

*Voditeljica Računovodstva: Ravnatelj:*

*Ana Marija Martinović Slađana Švajda*